ملا شيرين اخوند

ملا شيرين اخوند (اصلي نوم؛ ملا محمد علي حنفي) يو افغان سیاستوال او د افغانستان د اوسني حکومت يو له تر ټولو لوړپوړۍ چارواکو څخه دی. هغه د افغانستان د امیرالمؤمنین مولوی هیبت‌الله اخوندزاده د باوري کسانو څخه دۍ. ملا شیرین اخوند د طالبانو د حکومت په تېره دوره کې د ملا محمد عمر اخوند ؒ او د هغه د کورنۍ د امنیت مسئول وو. ښاغلی شيرين اخوند د ۲۰۲۳م کال د مې د ۴مې نېټې راهیسې د کندهار د والي په حیث وټاکل سو.
نوموړی تر دې وړاندي د کابل والي وو، چي د کندهار د والي حاجي وفا پر ځای د کندهار والي وټاکل سو. هغه د طالبانو په حکومت کي د دفاع وزارت د استخباراتو او تګلاري د برخي مشر هم دی.

د ملا شيرين اخوند ژوند د کندهار څخه پیل سو، وروسته بیا پاکستان ته ولاړ، او ډېر وخت هلته وو. تر هغه وروسته نوموړۍ د خپلې کورنۍ سره قطر ته ولاړ، او د کورنۍ ډېری غړي یې تر ننه هم هلته دي.

 د افغانستان مهم سياستوال 
نوموړی د ا فغانستان و امیرالمؤمنین  ته نږدې کس دی او د طالبانو په رهبرۍ او مهمو چارو کې د ښکېلتیا په خاطر مهم شخص دی. 
د جنوري پر اوله نوموړې د افغانستان د استازي  په حيث پاکستان ته سفر وکړ
د افغان رسنیو د راپورونو پر اساس، اسلام اباد ته د ملا شیرین اخوند د سفر اجنډا له پاکستانیو پوځي او ملکي چارواکو سره پر تحریک طالبان پاکستان او د افغانستان او پاکستان او تر منځ د اړیکو عادي کول بحث دی.
پاکستانۍ رسنۍ اکسپرېس ټربیون لیکلي وو، چې پاکستاني چارواکي د ملا شیرین اخوند سفر ته خوښ نه دي، ځکه په وینا يې هغه به له اسلام اباد وغواړي چې ټي ټي پي سره مذاکرات پیل کړي؛ په داسې حال کې چې پاکستان له وړاندې د ټي ټي پي سره مذاکرات رد کړي دي.

دا هم وګورئ
طالب مشران

سرچينې